open-index/open-wikipedia-markdown huggingface dataset:
Μάχη στο Καστράκι

Η **μάχη στο Καστράκι** ήταν μάχη της Ελληνικής επανάστασης του 1821 που έγινε στα Καλάβρυτα το 1826 ανάμεσα στους Έλληνες επαναστατημένους και τον στρατό του Ιμπραήμ Πασά.

Το Καστράκι είναι οχυρή τοποθεσία στον Χελμό κοντά στο χωριό Σόλος Αχαΐας. Το 1826 ο Ιμπραήμ Πασάς μετά την πτώση του Μεσολογγίου περνά στην Πελοπόννησο και την Πάτρα και κατευθύνεται για την Τρίπολη, στον δρόμο λεηλατεί τα χωριά που συναντά και σκλαβώνει τους κατοίκους.

Φτάνοντας στα Καλαβρυτοχώρια τα βρίσκει έρημα από κατοίκους αφού έχουν φύγει στο Καστράκι, το ίδιο και οι Μοναχοί της Αγίας Λαύρας και της πόλης των Καλαβρύτων. Στο Καστράκι έχουν οχυρωθεί σύμφωνα με τον Φωτάκο 2000 κατά άλλους 5.500 άμαχοι, ο Τρικούπης μιλάει για 5.000.

Η μάχη ξεκίνησε το πρωί της 5ης Μαΐου με την πρώτη επίθεση να αποκρούεται από τους Έλληνες, η δεύτερη, ωστόσο, υπό την ηγεσία του ίδιου του Ιμπραήμ πέτυχε να σπάσει τις γραμμές των Ελλήνων και να τους απωθήσει. Οι απώλειες ήταν βαριές για τους αμυνόμενους, 400 περίπου νεκροί, 500 έπεσαν στο γκρεμό ή θάφτηκαν στα χιόνια, 1000 περίπου αιχμάλωτοι, 200 περίπου γυναίκες μαζί με τα μωρά τους αγγαλιά έπεσαν στον γκρεμό να γλιτώσουν την αιχμαλωσία.  Η μάχη δεν συνεχίστηκε γιατί με ένα τέχνασμα του Νικολάου Πετιμεζά τους έκανε να νομίσουν ότι έρχονται ενισχύσεις και ο Ιμπραήμ αποσύρθηκε στα Καλάβρυτα. Μεταξύ των αιχμαλώτων βρίσκονταν η γυναίκα η αδελφή και ο γιος του Νικολάου Σολιώτη.

## Παραπομπές


Καστρακι
Κατηγορία:Ιστορία της Αχαΐας
Κυβερνήτης του Ιλινόι

Ο **[[Κυβερνήτης (Ηνωμένες Πολιτείες)|Κυβερνήτης]] του Ιλινόι** (αγγλικά: *Governor of Illinois*), είναι ο αρχηγός, καθώς και ο ανώτατος εκτελεστικός αξιωματούχος της Αμερικανικής πολιτείας του Ιλινόι. Επιπλέον, είναι και ο αρχηγός των ενόπλων δυνάμεων και της Εθνοφρουράς του Ιλινόι. Είναι άμεσα εκλεγόμενη θέση από τους ψηφοφόρους κατοίκους της πολιτείας.

Σημερινός κάτοχος του αξιώματος, από τις 14 Ιανουαρίου 2019, είναι ο Δημοκρατικός **[[Τζέι Ρόμπερτ Πρίτσκερ]]**, 43ος Κυβερνήτης του Ιλινόι.

## Προϋποθέσεις
Σύμφωνα με το άρθρο 5 και παράγραφο 3 του Συντάγματος της Πολιτείας του Ιλινόι, για να θέσει κάποιο άτομο υποψηφιότητα για το αξίωμα του Κυβερνήτη στην πολιτεία του Ιλινόι, θα πρέπει να πληροί τις εξής προϋποθέσεις:

* Να είναι πολίτης των Ηνωμένων Πολιτειών 
* Να είναι κάτοικος της πολιτείας του Ιλινόι, τουλάχιστον για 3 χρόνια 
* Να έχει συμπληρώσει το 25ο έτος της ηλικίας του. 

## Δείτε ακόμα
* Ιλινοί
* Κατάλογος τρεχόντων Κυβερνητών των ΗΠΑ
* Ηνωμένες Πολιτείες

## Παραπομπές


Ιλινοι

Κατηγορία:Ιλινόι
__ΕΥΡΕΤΗΡΙΟ__
Τριανταφυλλιά Τσιρώνη

Η **Τριανταφυλλιά Τσιρώνη** ήταν Καλαβρυτινή αγωνίστρια της επανάστασης του 1821. 

Η Τριανταφυλλιά αναφέρεται στην πηγή σαν "Κλίνη Τριανταφυλλιά Τσιρώνη" και καταγόταν από το Βραχνί Αχαΐας. Ήταν από τους επιζώντες της Μάχης στο Καστράκι, όπου ολιγάριθμοι Έλληνες με τα γυναικόπαιδα από τα Καλαβρυτοχώρια αντιμετώπισαν τον Ιμπραήμ. Σε όλη της τη ζωή έφερε στο κεφάλι ορατά τα τραύματα από τα σπαθιά των Οθωμανών.

## Παραπομπές


Κατηγορία:Αγωνίστριες του 1821
Γιώργος Πεταλωτής

Ο **Γιώργος Πεταλωτής** (Κομοτηνή, 11 Μαρτίου 1964) είναι Έλληνας πολιτικός. Έχει διατελέσει βουλευτής Ροδόπης, υφυπουργός στον Πρωθυπουργό, κυβερνητικός εκπρόσωπος, υφυπουργός Εσωτερικών, Εσωτερικών, Αποκέντρωσης και Ηλεκτρονικής Διακυβέρνησης και υφυπουργός Δικαιοσύνης, Διαφάνειας και Ανθρωπίνων Δικαιωμάτων.

## Βιογραφικό
Ο Πεταλωτής αποφοίτησε από τη Νομική Σχολή του Αριστοτελείου Πανεπιστημίου Θεσσαλονίκης. Συνέχισε τις σπουδές του στη Νομική Σχολή του Δημοκρίτειου Πανεπιστημίου Θράκης, αποκτώντας διδακτορικό στην Ποινική Επιστήμη.

Ολοκλήρωσε τις ακαδημαϊκές του σπουδές στο Πανεπιστήμιο της Χαϊδελβέργης της Γερμανίας, με πτυχίο Επιστήμης στη Νομική Ορολογίας. Έλαβε μεταπτυχιακό τίτλο στην Επιστήμη της Βιοηθικής από το Τμήμα Ιατρικής του Δημοκριτείου Πανεπιστημίου Θράκης.

### Επαγγελματική σταδιοδρομία
Το 1993 έγινε μέλος του δικηγορικού συλλόγου του Νομού Ροδόπης και εξελέγη πρόεδρος του σώματος το 1998, όπου παρέμεινε ενεργός μέχρι το 2002. Το 2005 επανεξελέγη πρόεδρος του δικηγορικού συλλόγου του Νομού Ροδόπης.

### Πολιτική σταδιοδρομία
Στις εκλογές του 2007 και του 2009 εξελέγη με το ΠΑΣΟΚ στη Ροδόπη. Στην κυβέρνηση του Γιώργου Παπανδρέου υπηρέτησε ως υφυπουργός στον Πρωθυπουργό, κυβερνητικός εκπρόσωπος, υφυπουργός Εσωτερικών, Αποκέντρωσης και Ηλεκτρονικής Διακυβέρνησης και υφυπουργός Δικαιοσύνης, Διαφάνειας και Ανθρωπίνων Δικαιωμάτων, θέση που διατήρησε και στην κυβέρνηση του Λουκά Παπαδήμου.

Στις 3 Ιανουαρίου 2015 ανακοινώθηκε ότι θα γίνει μέλος του νεοϊδρυθέντος ΚΙΔΗΣΟ. Ο Πεταλωτής και ο Φίλιππος Σαχινίδης ορίστηκαν εκπρόσωποι Τύπου.

Στις βουλευτικές εκλογές του Μαΐου και του Ιουνίου 2023 έθεσε υποψηφιότητα με το ΠΑΣΟΚ - Κίνημα Αλλαγής στη Ροδόπη.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Κυβερνητικοί Εκπρόσωποι (Ελλάδα)
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες υφυπουργοί Εσωτερικών, Αποκέντρωσης και Ηλεκτρονικής Διακυβέρνησης
Κατηγορία:Έλληνες υφυπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Δυνάμεις επαφής

Στη φυσική, **δυνάμεις επαφής** (ή **δυνάμεις από επαφή**) λέγονται οι δυνάμεις, οι οποίες ασκούνται όταν δύο σώματα βρίσκονται σε επαφή το ένα με το άλλο και αλληλεπιδρούν μεταξύ τους. 

Δυνάμεις επαφής λέγονται αυτές που ασκούνται από τα τεντωμένα σχοινιά, οι δυνάμεις που ασκούνται από τα ελατήρια προς τα σώματα, οι δυνάμεις που ασκούνται μεταξύ δύο σωμάτων όταν συγκρούονται, οι δυνάμεις που ασκούνται από τα υγρά στα τοιχώματα ενός δοχείου στο οποίο περιέχονται ή στα σώματα που βρίσκονται μέσα σε αυτά, αλλά και οι δυνάμεις της τριβής.

## Παραπομπές

Κατηγορία:Φυσική
Ποταμός Κουνένε

Ο **Κουνένε** () είναι ποταμός στη Μεσημβρινή Αφρική. Κυλά από τα υψίπεδα της Ανγκόλας νότια στα σύνορα με τη Ναμίμπια. Στη συνέχεια κυλά δυτικά κατά μήκος των συνόρων μέχρι να φτάσει στον Ατλαντικό Ωκεανό. Είναι ένα από τα λίγα ποτάμια διαρκούς ροής στην περιοχή. Έχει μήκος περίπου 1.050 χιλιομέτρων, με λεκάνη απορροής 106.560 τετραγωνικών χιλιομέτρων. Η μέση ετήσια εκκροή του είναι 174 m<sup>3</sup>/s στις εκβολές του.Οι καταρράκτες Επούπα βρίσκονται στον ποταμό. Το φράγμα Ολουσάντια βρίσκεται σε έναν παραπόταμο του ποταμού, τον Ετάκα και συμβάλει στην παροχή νερού στο σταθμό παραγωγής ενέργειας Ρουακάνα.

## Παραπομπές


## Πηγές
* 

Κατηγορία:Διεθνείς ποταμοί της Αφρικής
Κατηγορία:Ποτάμια σύνορα
Κατηγορία:Ποταμοί της Ανγκόλας
Κατηγορία:Ποταμοί της Ναμίμπιας
Κολχικό το φθινοπωρινό

Το **κολχικό** (βοτανική ονομασία: *Colchicum autumnale* L.), ή αλλιώς κολχικό το φθινοπωρινό, είναι ένα φυτό που ανήκει βοτανικώς στο γένος Colchicum και αριθμεί περί τα 60 διαφορετικά είδη. Το *Colchicum autumnale* είναι συνήθως διαδεδομένο στα υγρά και πλούσια λιβάδια, σε πολλές περιοχές της Ελλάδας, αλλά και της νότιας και κεντρικής Ευρώπης.

Ως φυτό, είναι βολβώδες και ποώδες πόα, της οποίας ο βολβός έχει μέγεθος καρυδιού. Τα άνθη του έχουν χρώμα ρόδινο, με μακρύ ποδίσκο. Τα φύλλα του φυτού είναι μεγάλα λογχοειδή.

Το κολχικό είναι τοξικό φυτό και περιέχει μία ουσία, την κολχικίνη, η οποία έχει την ικανότητα να σταματά τη διαίρεση των κυττάρων αλλά είναι πολύ τοξική. Δύναται να προκαλέσει καρδιακή ανεπάρκεια. Δηλητηρίαση από αυτό το φυτό είναι επικίνδυνη, και τα συμπτώματα εμφανίζονται λίγες ώρες αργότερα και μπορεί να είναι τα εξής: κάψιμο στο στόμα, στομαχικός πόνος, διάρροια, νεφρική ανεπάρκεια. Συγκεκριμένο αντίδοτο δεν υπάρχει και η καλύτερη θεραπεία είναι η πλύση στομάχου.

Ως φυσική πηγή κολχικίνης, το κολχικό περιγράφηκε για τη θεραπεία των ρευματισμών και του πρηξίματος. Το εκχύλισμα Colchicum περιγράφηκε για πρώτη φορά ως θεραπεία για ουρική αρθρίτιδα από τον Διοσκουρίδη τον Πεδάνιο, τον 1ο μ.Χ. Οι βολβοί κολχικού χρησιμοποιήθηκαν από τον Πέρση ιατρό Αβικέννα και προτάθηκαν από τον Αμβρόσιο Παρέ τον 16ο αιώνα, ενώ εμφανίστηκαν στη Φαρμακοποιία του Λονδίνου το 1618.

## Παραπομπές


## Εξωτερικοί σύνδεσμοι
* 

Κατηγορία:Ιριδοειδή
Κατηγορία:Φαρμακευτικά φυτά
Κατηγορία:Ελληνική χλωρίδα
The Transformers (τηλεοπτική σειρά)

Το ***The Transformers*** είναι αμερικανική τηλεοπτική σειρά με υπερήρωες ρομπότ, η οποία προβλήθηκε απο τις 17 Σεπτεμβρίου 1984 έως τις 11 Νοεμβρίου 1987 και αποτελεί την πρώτη απο τις τηλεοπτικές σειρές *Transformers* στο ομότιτλο franchise. Η σειρά βασίζεται στη σειρά παιχνιδιών Transformers της Hasbro και εξιστορεί έναν πόλεμο μεταξύ γιγάντιων ρομπότ, τα οποία μπορούν να μετασχηματιστούν σε οχήματα και διάφορα άλλα αντικείμενα.

Η σειρά είναι συμπαραγωγή της Marvel Productions και της Sunbow Productions για first-run syndication, ενώ το animation έγινε κυρίως από την  Toei Animation στην Ιαπωνία και αργότερα απο το ΝοτιοΚορεατικό στούντιο AKOM.

## Πλοκή
Η σειρά εστιάζει στα ρομπότ Transformers, τα οποία είναι χωρισμένα σε δυο φατρίες: τους Ότομποτς και τους Ντισέπτικονς, και τα οποία πέφτουν στην Γη και συνεχίζουν την μακροχρόνια σύγκρουση τους εκεί πέρα.

## Παραπομπές


## Εξωτερικοί σύνδεσμοι
* 
*Metrodome's Transformers DVD homepage 

Κατηγορία:Transformers
Κατηγορία:Σειρές manga
Κατηγορία:Τηλεοπτικές σειρές τοποθετημένες στο μέλλον
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Αικατερίνη Ευστρατίου

Η **Αικατερίνη Ευστρατίου** ήταν Χιώτισσα αγωνίστρια της επανάστασης του 1821. 

Η Αικατερίνη είναι γνωστή από επιστολή που έστειλε στην Ελληνική κυβέρνηση το 1829 για να τη βοηθήσει στην εξαγορά και επαναπατρισμό της κόρη της που πουλήθηκε σκλάβα στη Σμύρνη. 

Κατά τη Σφαγή της Χίου το 1822 προσπαθούσε να σώσει τα παιδιά της από την αιχμαλωσία, ένα αγόρι και δύο κορίτσια. Τότε δέχτηκε επίθεση από τους Τούρκους που της απέσπασαν τα παιδιά της, τη μία κόρη της, 13 ετών τότε, την κρατούσε από το αριστερό χέρι της, ενώ δέχτηκε κτυπήματα από τα σπαθιά τους στα χέρια, στο στήθος, την κοιλιά και το κεφάλι, αλλά κατάφερε να επιβιώσει. Τη μία κόρη της, την τότε 13χρονη, τη βρήκε στη Σμύρνη και ήθελε βοήθεια για να την απελευθερώσει.
 
## Παραπομπές


Κατηγορία:Αγωνίστριες του 1821
Πον-ντε-Σαλάρ

Το **Πον-ντε-Σαλάρ** (γαλλικά: *Pont-de-Salars*, οξιτανικά: *Lo Pònt de Salars*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαλαρσιπονταίν (γαλλικά: *Salarsipontains*).

## Παραπομπές


Κατηγορία:Κοινότητες του Αβερόν
Πουστομί

Το **Πουστομί** (γαλλικά: *Pousthomy*, οξιτανικά: *Postòmis*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Πουστομιόλ (γαλλικά: *Pousthomiols*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Μνημειακό Κρηναίο οικοδόμημα οδού Εγνατία

μικρογραφία|Μνημειακό Κρηναίο οικοδόμημα οδού Εγνατία
Η μνημειακή κρήνη που βρίσκεται στη Θεσσαλονίκη στην οδό Εγνατία στη διασταύρωση με την Μητροπολίτου Γενναδίου, αποτελούνταν από τέσσερις πεσσούς με ανάγλυφη φυτική διακόσμηση που υψώνονταν πάνω σε ημιεξαγωνική βάση (πόδιο). Στην αριστερή πλευρά της βάσης σώζεται αποσπασματικά η επιγραφή:  «Και τούτο το έργον ο ενδοξότατος …» που αναφέρεται στον χορηγό του μνημείου. Η κρήνη που οικοδομήθηκε με αρχιτεκτονικά μέλη αρχαιότερων ρωμαϊκών κτηρίων πιθανότατα κατά τον 4ο αιώνα μ.Χ., στο μεταίχμιο του ρωμαϊκού με τον βυζαντινό κόσμο βρίσκεται στη βόρεια πλευρά της κεντρικής οδού της πόλης (decumanus maximus). Ο ίδιος δρόμος, στη συνέχεια η «Λεωφόρος» των Βυζαντινών, ανακαλύφθηκε κατά  τις ανασκαφές του Μετρό (2007-2012) κάτω από τη σημερινή Εγνατία, η οποία διατηρεί πάντα την ίδια χάραξη.

## Πηγές
Ενημερωτική πινακίδα Εφορείας Αρχαιοτήτων Πόλης Θεσσαλονίκης

Κατηγορία:Κρήνες στην Ελλάδα
Κατηγορία:Αρχαιολογικοί τόποι στη Θεσσαλονίκη
Γκλεν Μίλερ

Ο **Γκλεν Μίλερ** (1 Μαρτίου 1904 - εξαφανίστηκε στις 15 Δεκεμβρίου 1944)    ήταν Αμερικανός τρομπονίστας σε μεγάλη ορχήστρα, ενορχηστρωτής, συνθέτης και επικεφαλής μπάντας στην εποχή του σουίνγκ. Ήταν ο καλλιτέχνης με τις καλύτερες πωλήσεις από το 1939 έως το 1942, οδηγώντας μια από τις πιο γνωστές μεγάλες μπάντες . Οι ηχογραφήσεις του Μίλερ περιλαμβάνουν "In the Mood", " Moonlight Serenade ", " Pennsylvania 6-5000 ", "Chattanooga Choo Choo ", " A String of Pearls ", " At Last ", " (I got a Gal In) Kalamazoo "," American Patrol "," Tuxedo Junction "," Elmer's Tune " και "Little Brown Jug " .  Σε μόλις τέσσερα χρόνια ο Γκλεν Μίλερ σημείωσε 16 νούμερο ένα (που αποτελεί ρεκόρ) και 69 επιτυχίες στη λίστα με τα 10 κορυφαία τραγούδια - περισσότερες από ό, τι ο Έλβις Πρίσλεϋ (38 στα 10 καλύτερα τραγούδια) και οι Μπιτλς (33 τραγούδια στη λίστα με τα 10 καλύτερα) στην καριέρα τους.   

Το 1942 ο Μίλερ εθελοντικά προσχώρησε στον αμερικανικό στρατό για να διασκεδάσει τα στρατεύματα κατά τη διάρκεια του Β' Παγκοσμίου Πολέμου, καταλήγοντας με τις αεροπορικές δυνάμεις των ΗΠΑ. Στις 15 Δεκεμβρίου 1944, ενώ πετούσε προςτο Παρίσι, το αεροσκάφος του Μίλερ εξαφανίστηκε σε κακές καιρικές συνθήκες πάνω από τη Μάγχη Του απονεμήθηκε μετά θάνατο το μετάλλιο του Χάλκινου Άστρου.

## Δισκογραφία
Ο Μίλερ κυκλοφόρησε συνολικά 266 σινγκλ.

### Γκράμι Hall of Fame
Τρία ηχογραφήματα του Γκλεν Μίλερ εισήχθησαν στην Αίθουσα Δόξας των Γκράμι (Grammy Hall of Fame) μετά τον θάνατό του. Πρόκειται για ένα ειδικό βραβείο Γκράμι που θεσμοθετήθηκε το 1973 προκειμένου να τιμήσει δισκογραφικές δουλειές που είναι τουλάχιστον 25 ετών και που έχουν "ποιοτική ή ιστορική σημασία."

## Παραπομπές


Αμερικανοί μουσικοί
Πολ Ρέιβεν

Ο **Πολ Βίνσεντ Ρέιβεν (**Paul Vincent Raven ,16 Ιανουαρίου 1961 - 20 Οκτωβρίου 2007) ήταν Άγγλος μουσικός και μπασίστας γνωστός για τη δουλειά του ως μέλος του post-punk συγκροτήματος Killing Joke . 

## Βιογραφία
Ο Ρέιβεν γεννήθηκε στις 16 Ιανουαρίου 1961 στο Γουλβερχάμπτον ,του Στράτφορντσαιρ και ήταν γιος του λαϊκού μουσικού Τζον Ρέιβεν. 

Ξεκίνησε επίσημα τη μουσική του καριέρα το 1982 όταν εντάχθηκε σε μια rock μπάντα , τους Kitsch. Ωστόσο, έγινε γνωστός μόνο μετά την ένταξή του στους Killing Joke , όπου αντικατέστησε τον πρώην μπασίστα Martin Glover το 1982. 

Η πρώτη ηχογράφηση με τη μπάντα ήταν για το άλμπουμ *Fire Dances* . Το 1987, εγκατέλειψε το συγκρότημα και επέστρεψε το 1990, όταν ηχογράφησε το άλμπουμ *Extremities, Dirt & Various Repressed Emotions* μαζί της . Ταυτόχρονα, άρχισε επίσης να συνεργάζεται με τους Pigface - ένα μουσικό σχήμα του Martin Atkins (ο ντράμερ των Killing Joke εκείνη τη στιγμή) και του Bill Rieflin . 

Μετά την περιοδεία για το άλμπουμ των Killing Joke ,η μπάντα διαλύθηκε και το συγκρότημα εκτός από τον τραγουδιστή του Jaz Coleman δημιούργησε τους Murder, Inc. με τον Chris Connelly στα φωνητικά. Ο Ρέιβεν συμμετείχε στους Murder, Inc. και ταυτόχρονα συνεργάστηκε με τους Pigface του Bill Rieflin .

Οι Killing Joke επανασυνδέθηκαν το 1992 , αλλά με τον αρχικό μπασίστα, Martin Youth Glover στο σχήμα. Στη συνέχεια, ο Ρέιβεν προσχώρησε στους Prong , με τους οποίους κυκλοφόρησε τα άλμπουμ *Cleansing* και *Rude Awakening* . Μετά τη διάλυση των Prong, ο Πολ συνεργάστηκε με τους Zilch, το συγκρότημα του οποίου ήταν μπασίστας και παραγωγός, και με το οποίο κυκλοφόρησε το άλμπουμ *3.2.1.* . Στη συνέχεια, συνεργάστηκε με πολλά συγκροτήματα, συμπεριλαμβανομένων των Spahn Ranch, Psychic TV και Die Krupps . 

Το 2002, έπαιξε με τους Godflesh στη δίμηνη περιοδεία  τους στις Ηνωμένες Πολιτείες και το 2003, έπαιξε για τους Society 1 πριν επιστρέψει στους Killing Joke το 2003  συνεισφέροντας σε δύο από τα νέα άλμπουμ της μπάντας .

Ο Ρέιβεν πέθανε από καρδιακή προσβολή στον ύπνο του στις 20 Οκτωβρίου 2007 στη Γενεύη της Ελβετίας, όπου ηχογραφούσε με τον τραγουδιστή των Treponem Pal, Marco Neves. Ήταν πατέρας πέντε παιδιών.

## Δισκογραφία

### Killing Joke

* 1983 - *Fire Dances*
* 1985 - *Night Time*
* 1986 - *Brighter than a Thousand Suns*
* 1988 - *Outside the Gate*
* 1989 - *The Courtauld Talks*
* 1990 - *Extremities, Dirt & Various Repressed Emotions*
* 2003 - *Killing Joke*
* 2006 - *Hosannas from the Basements of Hell*

### Prong

* 1994 - *Cleansing*
* 1997 - *Rude Awakening*

### Ministry

* 2006 - *Rio Grande Blood*
* 2007 - *The Last Sucker*

### Pigface

* 1992 – *Fook*

### Zilch

* 1998 – *3.2.1.*

### Murder, Inc.

* 1992 - *Murder, Inc.*

## Παραπομπές


Κατηγορία:Άγγλοι μουσικοί
Κατηγορία:Μπασίστες
Παρκ Εξτενσιόν

Το **Παρκ Εξτενσιόν** (γαλλικά: Parc-Extension) είναι γειτονιά στην πόλη του Μοντρεάλ στο Κεμπέκ. Βρίσκεται στο δήμο Βιλραί–Σαιντ-Μισέλ–Παρκ-Εξτενσιόν και έχει έχει πληθυσμό 33.800 κατοίκους και έκταση 1,6 τετραγωνικά χιλιόμετρα. Το όνομα προέρχεται από το γεγονός ότι βρίσκεται στο βόρειο άκρο της Λεωφόρου Παρκ (Park Avenue) και αποτελεί κυριολεκτικά «προέκταση (η οποία λέξη στα γαλλικά είναι *extension*)» της οδικής αρτηρίας. Η περιοχή είναι γνωστή από τους ντόπιους ως «Παρκ Εξ (Park Ex)».

## Κυβέρνηση

### Δημοτικές
Η Μαρία Δέρος είναι ο δημοτικός σύμβουλος που εκπροσωπεί το Παρκ Εξτενσιόν. Εκλέχτηκε υπό το Vision Montreal το 1998 και επανεκλέχθηκε σε κάθε δημοτική εκλογή από τότε, συμπεριλαμβανομένων των πιο πρόσφατων εκλογών το 2017, στις οποίες έβαλε υποψηφιότητα για το Équipe Denis Coderre. Μετά την ήττα του Coderre στην κούρσα δήμαρχων, το κόμμα της μετονομάστηκε σε Ensemble Montréal.

**Πρώην δημοτικοί σύμβουλοι**
*Κωνσταντίνος Γεωργούλης
*Σταύρος Ζαγάκος
*Σοφοκλής Ρασούλης
*Δημήτριος Μανωλάκος

Η περιοχή αποτελεί μέρος του δήμου Βιλραί–Σαιντ-Μισέλ–Παρκ-Εξτενσιόν.

### Ομοσπονδιακές και επαρχιακές
Η περιοχή αποτελεί μέρος της ακόλουθης ομοσπονδιακής εκλογικής περιφέρειας:

*Παπινώ

Αποτελεί μέρος της ακόλουθης επαρχιακής εκλογικής περιφέρειας:

*Λωριέ-Ντοριόν

## Σημεία ενδιαφέροντος
* Το Άγαλμα των Ελλήνων μεταναστών, ένα δώρο από την ελληνική κοινότητα του Μόντρεαλ στην Πόλη του Μόντρεαλ.
* Η βιβλιοθήκη του Παρκ Εξτενσιόν στο κοινοτικό κέντρο Ουίλιαμ Χίνγκστον.
* Τα πρώην στούντιο για το CFCF-TV, τώρα το δημοτικό δημαρχείο του Βιλραί–Σαιντ-Μισέλ–Παρκ-Εξτενσιόν.
* Ο Ελληνορθόδοξος Ιερός Ναός στο Σαιντ-Ρος της Κοίμησης της Θεοτόκου. (Αυτή τη στιγμή ξαναχτίζεται μετά από πυρκαγιά)
* Η Αρένα Χάουι Μόρενζ (επίσης γνωστή ως Αρένα Ριπάμπλικ).
* Το Ελληνικό Φεστιβάλ στο Σαιντ Ρος (15 Αυγούστου).

Κατηγορία:Κεμπέκ
Τζέρι Ρόουλινγκς

Ο **Τζέρι Τζον Ρόουλινγκς** (22 Ιουνίου 1947 - 12 Νοεμβρίου 2020), γεννημένος ως **Τζερεμάια Ρόουλινγκς Τζον**, ήταν Γκανέζος στρατιωτικός, πολιτικός, ηγέτης και πρόεδρος της Γκάνας. Γεννήθηκε στις 22 Ιουνίου του 1947 στην Άκκρα της Γκάνας, ενώ πέθανε στις 12 Νοεμβρίου του 2020, ετών 73. Εμφανίστηκε στην πολιτική σκηνή της χώρας όταν διοργάνωσε ένα πραξικόπημα το 1979 εναντίον μίας στρατιωτικής δικτατορίας στην Γκάνα. Το 1981 επανέλαβε ένα πραξικόπημα, τώρα εναντίον της νόμιμα εκλεγμένης κυβέρνησης της χώρας, αφού στο ενδιάμεσο είχε αποκατασταθεί η δημοκρατία και έπειτα από την επιτυχή κατάληψη της εξουσίας ηγείται μίας στρατιωτικής χούντας έως το 1992. Τότε, με την δική του άδεια η χώρα επιστρέφει στην δημοκρατία. Συμμετέχει στις προεδρικές εκλογές του ίδιου έτους και κερδίζει μία πρώτη θητεία ως πρόεδρος της Γκάνας, ενώ το 1996 κερδίζει σε εκλογές και δεύτερη θητεία. Το 2000 όμως αποχωρεί από την εξουσία, εν μέρει επειδή δεν του επέτρεπε το σύνταγμα της χώρας να διεκδικήσει τρίτη θητεία. 

Θεωρείται ως μία από τις κορυφαίες και πιο χαρισματικές πολιτικές φυσιογνωμίες της Γκάνας. Aκόμα και σήμερα η ιδεολογία του ασκεί επιρροή στην πολιτική σκηνή της Γκάνας, κυρίως μέσω του  Εθνικού Δημοκρατικού Κογκρέσου (National Democratic Congress - NDC), του κόμματος που ο ίδιος ίδρυσε το 1992 και με το οποίο κυβέρνησε ως πρόεδρος. Οι πολιτικές του είναι αμφιλεγόμενες, αφού από την μία, κατά την περίοδο της δικτατορίας του, καταπάτησε παράφορα τα ανθρώπινα δικαιώματα, ενώ από την άλλη, την ίδια περίοδο εφάρμοσε πρωτότυπες πολιτικές σε σχέση με την συμμετοχή του λαού στα κοινά, με την οργάνωση κοινοτήτων και λαϊκών δικαστηρίων.

## Παραπομπές


Κατηγορία:Πρόεδροι της Γκάνας
Σελινώδη

Τα **Σελινώδη** (λατ. *Apiales*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο  αστερίδων (asterids). Η τάξη των Σελινώδων περιλαμβάνει 7 οικογένειες, 494 γένη και 5489 είδη.

## Ταξινόμηση
Σύμφωνα με το σύστημα APG IV (2016) η τάξη των Σελινώδων περιλαμβάνει τις εξής οικογένειες:
* *Apiaceae* - Σκιαδοφόρα
* *Araliaceae* - Αραλιοειδή
* *[[Griseliniaceae]]* 
* *[[Myodocarpaceae]]*
* *[[Pennantiaceae]]*
* *Pittosporaceae* - Πιττοσποροειδή
* *[[Torricelliaceae]]*

## Κλαδόγραμμα
Παρακάτω παρατίθεται το κλαδόγραμμα του κλάδου των  αστερίδων που δείχνει υποθετικές συγγενικές σχέσεις της τάξεως των Σελινώδων σύμφωνα με το σύστημα APG IV (2016)
 

## Παραπομπές
Σομενταί (Κεμπέκ)

Το **Σομεντυ** (γαλλικά: Chomedey) είναι περιοχή στα νοτιοδυτικά της καναδικής πόλης Λαβάλ στο Κεμπέκ και αποτελούσε ξεχωριστό δήμο μέχρι τις δημοτικές συγχωνεύσεις. Τρέχων πρόεδρος του Σομενταί (1999-2020) ο Γεώργιος Χρυσάνθου. Τιμητικό μέλος του δημοτικού συμβουλίου. Αυτη η περιοχη εχει το παρατσουκλη Σομεντοπουλος (Chomedopoulos) λογο του μεγαλου αποσοστου του Ελληνικου πλυθισμου και η εντονο Ελληνικο στιχιο.

## Δημογραφικά στοιχεία
Από τη δεκαετία του 1960, το Σομενταί είναι η πιο πολυπολιτισμική γειτονιά του Λαβάλ. Περιλαμβάνει μεγάλο αριθμό Χριστιανών, Μουσουλμάνων, Εβραίων, Πορτογάλων, Λιβανέζων, Αλγερινών, Μαροκινών, Συρίων, Αιγυπτίων, Αϊτινών, Ιταλών, Αρμενίων και τη μεγαλύτερη Ελληνική κοινότητα του Κεμπέκ. Αντικατοπτρίζοντας τις γεωγραφικές γλωσσικές διαιρέσεις στο Μόντρεαλ, υπάρχουν περισσότεροι αγγλόφωνοι στα δυτικά του Ιλ Ζεζού από ό, τι στα ανατολικά, και το Σομενταί φιλοξενεί τις αγγλόφωνες και αλλόφωνες μειονότητες της πόλης, ιδίως τη μεγάλη κοινότητα Ελλήνων.

## Παραπομπές


Κατηγορία:Κεμπέκ
Σαιντ-Αφρίκ

Το **Σαιντ-Αφρίκ** (γαλλικά: *Saint-Affrique*, οξιτανικά: *Sant Africa*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιντ-Αφρικαίν (γαλλικά: *Saint-Affricains*).

## Παραπομπές


Κατηγορία:Κοινότητες του Αβερόν
Σαιν-Μπωλίζ

Το **Σαιν-Μπωλίζ** (γαλλικά: *Saint-Beaulize*, οξιτανικά: *Sent Baulise*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Μπωλιζουά (γαλλικά: *Saint-Beaulizois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Nighthawks (πίνακας)

Το ***Nighthawks*** (στα ελληνικά: ***Νυχτοπούλια***) είναι ο τίτλος πίνακα του ζωγράφου Έντουαρντ Χόπερ, που βρίσκεται στο Ινστιτούτο Τεχνών του Σικάγο.

Ο πίνακας έχει διαστάσεις 152,4 εκ. και  84,1 εκ. και απεικονίζει το εσωτερικό ενός εστιατορίου (diner), αργά τη νύχτα, όπως φαίνεται μέσα από τη τζαμαρία του. Στο εστιατόριο βρίσκονται τρεις πελάτες βυθισμένοι στις σκέψεις τους και ο υπάλληλος του μαγαζιού. 

Ο Χόπερ ζωγράφισε το πίνακα το 1942 και τον εμπνεύστηκε από ένα εστιατόριο στη Greenwich Avenue, στη Νέα Υόρκη. 

## Παραπομπές


Κατηγορία:Πίνακες του 1942
Κατηγορία:Πίνακες του Έντουαρντ Χόπερ
Ποταμός Νέλσον

Ο **Ποταμός Νέλσον** (αγγλικά: Nelson River) είναι ποταμός της βορειοκεντρικής Βόρειας Αμερικής, στην καναδική επαρχία της Μανιτόμπα. Ο ποταμός αποστραγγίζει τη λίμνη Γουίνιπεγκ και διασχίζει 644 χιλιόμετρα πριν αδειάσει στον κόλπο του Χάντσον. Το πλήρες μήκος του (συμπεριλαμβανομένου του ποταμού Σασκάτσουαν και του ποταμού Μπόου) είναι 2.575 χιλιόμετρα, έχει μέση εκροή 2.370 κυβικά μέτρα ανά δευτερόλεπτο, και έχει λεκάνη απορροής 1.072.300 τετραγωνικά χιλιόμετρα, εκ των οποίων τα 180.000 τετραγωνικά χιλιόμετρα βρίσκονται στις Ηνωμένες Πολιτείες.

## Παραπομπές


Κατηγορία:Ποταμοί του Καναδά
Κατηγορία:Μανιτόμπα
Κυριακή Ναύτη

Η **Κυριακή Ναύτη / Ναύτου** ήταν αγωνίστρια της επανάστασης του 1821. Υπήρξε η πρώτη γυναίκα μέλος της Φιλικής Εταιρείας.

## Πρώτα χρόνια
Καταγόταν από τη Σμύρνη. Ήταν κόρη φυγάδων της επανάστασης του Δασκαλογιάννη στα Σφακιά Κρήτης, στα πλαίσια των Ορλωφικών. Πατέρας της ήταν ο Γεώργιος Μιτάκης, που στη Σμύρνη μετονομάστηκε Μαϊντιρλής, και μητέρα της η Πελοποννήσια Ζαφείρω.

## Προσωπική ζωή
Παντρεύτηκε στη Σμύρνη τον γιατρό και Φιλικό Μιχαήλ Ναύτη. Παραδίδεται ότι στο σπίτι του Μιχαήλ Ναύτη πραγματοποιούνταν συχνά συναντήσεις των φιλικών που κίνησαν τις υποψίες της Κυριακής Ναύτη. Η Κυριακή Ναύτη είδε την αλληλογραφία των Φιλικών και, όταν πίεσε τον σύζυγό της για να μάθει την αλήθεια, αποφασίστηκε από τους υπόλοιπους εταίρους να μυηθεί, παρόλο που ήταν γυναίκα. Τελικά, η Κυριακή Ναύτη έδωσε τον όρκο των Φιλικών και έμεινε στην ιστορία ως η πρώτη γυναίκα μέλος της Φιλικής Εταιρείας. Πρόσφερε, μάλιστα, 3.000 γρόσια για την οργάνωση του εθνικοαπελευθερωτικού αγώνα.

Πριν την κήρυξη της επανάστασης το ζευγάρι φοβούμενο αντίποινα των Τούρκων μετακόμισε στη Σύρο. Και εκεί ανέπτυξαν έντονη δραστηριότητα. Ο Μιχαήλ Ναύτης ίδρυσε νοσοκομείο στο νησί το 1833.

## Έργο
Η οικονομική συνεισφορά της Κυριακής Ναύτη είναι αξιοσημείωτη: εκτός του ποσού που έδωσε στην Φιλική Εταιρεία, πρόσφερε σχεδόν όλη την περιουσία της στον εθνικοαπελευθερωτικό αγώνα. Επίσης ανέπτυξε κοινωνική δράση. Το όνομα της Κυριακής συνδέεται με εράνους και δράσεις, κυρίως για την εκπαίδευση των κοριτσιών στη Σύρο.

## Πηγές
Ξηραδάκη Κούλα, *ΓΥΝΑΙΚΕΣ ΤΟΥ ΄21, Προσφορές, ηρωισμοί και θυσίες*, ΔΩΔΩΝΗ, Αθήνα 1995, σ. 318 -325.

## Παραπομπές


Κατηγορία:Αγωνίστριες του 1821
Κατηγορία:Έλληνες μέλη της Φιλικής Εταιρείας
Κατηγορία:Μικρασιατικός Ελληνισμός
Λέων της Όστιας

Ο **Λέων της Όστιας** ή **Λέων ο Μαρσικανός** (λατ. *Leo Ostiensis* ή *Leo Marsicanus*, 1046 &ndash; 1115/1117), γνωστός και ως **Λεόνε ντεϊ Κόντι ντι Μάρσι** (ιταλ. *Leone dei Conti di Marsi*), ήταν Ιταλός ευγενής, Βενεδικτίνος μοναχός και μετέπειτα καρδινάλιος και ιστορικός-χρονικογράφος. Υπήρξε επίσκοπος της Όστιας και είχε γεννηθεί στη Μαρσική, από όπου και οι δύο επωνυμίες του.

Την εποχή που ήταν μοναχός στο αββαείο του Μόντε Κασίνο, ο Λέων γνώρισε και συνδέθηκε με φιλία με τον αββά Ντεζιντέριο του Μπενεβέντο, τον μετέπειτα  Πάπα Βίκτορα Γ΄, και σε αυτόν ο Λέων αφιέρωσε το γνωστότερο έργο του ως ιστορικού και χρονικογράφου: το *Chronica Monasterii Casinensis*. Ο Λέων, που εκτελούσε χρέη βιβλιοθηκάριου στη βιβλιοθήκη της μονής, βασίσθηκε για τη συγγραφή του έργου του στο προγενέστερο έργο του Αμάτους του Μόντε Κασίνο, αλλά και σε προφορικές παραδόσεις και άλλο αρχειακό υλικό. Τελείωσε το *Chronica* το 1075, ωστόσο το συνέχισε ο διάδοχός του στο διακόνημα του βιβλιοθηκάριου της μονής Πέτρος ο Διάκονος.

Αργότερα, το 1088, ο Πάπας Ουρβανός Β΄ (που μόλις είχε διαδεχθεί τον Βίκτορα Γ΄) κατέστησε τον Λέοντα Καρδινάλιο, συνδεδεμένο ονομαστικά με τον Ναό των Αγίων Βίτου και Μοδέστου στη Ρώμη. Το 1101 ο Πάπας Πασχάλης Β΄ τον προήγαγε σε Καρδινάλιο-Επίσκοπο της Όστιας και το 1105 ο Λέων διορίσθηκε Καρδινάλιος-Επίσκοπος του Βελλετρίου, επισκοπή στην οποία παρέμεινε επί δεκαετία περίπου, μέχρι τον θάνατό του.

## Πηγές
* Norwich, John Julius: *The Normans in the South 1016-1130*, εκδ. Longmans, Λονδίνο 1967
* 

## Εξωτερικοί σύνδεσμοι
* Leo Marsicanus, Cardinalis: ''Chronica Monasterii Casinensis''

## Παραπομπές


Κατηγορία:Χρονικογράφοι
Κατηγορία:Ιταλοί ιστορικοί
Κατηγορία:Ιταλοί καρδινάλιοι
Κατηγορία:Επίσκοποι του 12ου αιώνα
Κατηγορία:Ιταλοί συγγραφείς
Λάρι Χόγκαν

Ο **Λώρενς Τζόζεφ Χόγκαν τζούνιορ** (αγγλ. *Lawrence Joseph "Larry" Hogan Jr.*, 25 Μαΐου 1956), είναι Αμερικανός πολιτικός, ο οποίος υπηρετεί ως 62ος Κυβερνήτης του Μέριλαντ από τον Ιανουάριο του 2015. Είναι μέλος του Ρεπουμπλικανικού Κόμματος. 

Επίσης, έχει διατελέσε πολιτειακός Υπουργός Διορισμών του Μέριλαντ από το 2003 έως το 2007.  

Ο Χόγκαν λαμβάνει πολύ υψηλές βαθμολογίες αποδοχής και έγκρισης κατά τη διάρκεια της θητείας του ως Κυβερνήτης και έχει χαρακτηριστεί ως ένας από τους πιο δημοφιλείς κυβερνήτες στις Ηνωμένες Πολιτείες.

## Παραπομπές


__ΕΥΡΕΤΗΡΙΟ__

Κατηγορία:Κυβερνήτες του Μέριλαντ
Κατηγορία:Αμερικανοί πολιτικοί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Λόρα Κέλι

Η **Λόρα Κέλι** (αγγλικά: *Laura Kelly*, 24 Ιανουαρίου 1950), είναι Αμερικανίδα πολιτικός, που υπηρετεί ως 48η Κυβερνήτης του Κάνσας από τον Ιανουάριο του 2019. Είναι μέλος του Δημοκρατικού Κόμματος. 

Επίσης, υπηρέτησε και ως Μέλος της Γερουσίας του Κάνσας για την 18η περιφέρεια από το 2005 έως το 2019. 

## Βιογραφία
Η Λόρα Κέλι, γεννήθηκε στις 24 Ιανουαρίου 1950, στην Νέα Υόρκη. Σπούδασε Ψυχολογία (BS) στο Πανεπιστήμιο Μπράντλεϊ (στην Πιόρια του Ιλινόι). Έκανε μεταπτυχιακές σπουδές (MS) πάνω στην Ψυχοθεραπεία και την Θεραπευτική Αναψυχή στο Πανεπιστήμιο της Ιντιάνα-Μπλούμινγκτον.  

Μέχρι την ενασχόλησή της με την πολιτική, εργάστηκε σε συναφείς εργασίες, γύρω από την ιδιότητά της.

### Προσωπική ζωή
Η Κέλι είναι παντρεμένη από το 1979 με τον πνευμονολόγο Τεντ Ντόερτι, με τον οποίο έχουν αποκτήσει μαζί 2 παιδιά. Διαμένει στην Τοπίκα από το 1986. Είναι Ρωμαιοκαθολική. 

## Πολιτική

### Γερουσία του Κάνσας (2005-2019)
Τον Νοέμβριο του 2004, εξελέγη Μέλος της πολιτειακής Γερουσίας του Κάνσας για την 18η περιφέρεια. Ανέλαβε πολιτειακή Γερουσιαστής στις 10 Ιανουαρίου 2005. 

Κατά την υπηρεσία της ως πολιτειακή Γερουσιαστής, η Κέλι, διατέλεσε και Υφηγητής της Μειοψηφίας της πολιτειακής Γερουσίας.  

Η βοήθησε στην καθιέρωση του προγράμματος επιχορηγήσεων για την ανάπτυξη της πρώιμης παιδικής ηλικίας στην πολιτεία του Κάνσας. 

### Κυβερνήτης του Κάνσας (2019-)
Στις εκλογές της 6ης Νοεμβρίου 2018, για το αξίωμα του Κυβερνήτη του Κάνσας, η Κέλι, κατάφερε να κερδίσει τον Ρεπουμπλικανό ανθυποψήφιό της, Κρις Κόμπατς με ποσοστό 48% έναντι 43%. 

Ανέλαβε το αξίωμα της Κυβερνήτη, στις 14 Ιανουαρίου 2019. 

## Δείτε ακόμα

* Κατάλογος τρεχόντων Κυβερνητών των Ηνωμένων Πολιτειών
* Πολιτείες των ΗΠΑ 
* Κάνσας

## Παραπομπές


Κατηγορία:Κυβερνήτες του Κάνσας
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί ψυχολόγοι
Κατηγορία:Αμερικανοί πολιτικοί
Μαρίνα Τσάπμαν

Η **Μαρίνα Τσάπμαν** (*Marina Chapman*, γενν. περίπου το 1950) είναι Κολομβιανή-Βρετανίδα γυναίκα, η οποία είναι γνωστή για τον ισχυρισμό της ότι πέρασε ένα μεγάλο μέρος της πρώιμης παιδικής της ηλικίας στη ζούγκλα, με ένα είδος πιθήκων.

Η Τσάπμαν δηλώνει ότι όταν ήταν περίπου 5 ετών κάποιοι άγνωστοι άνθρωποι την απήγαγαν από το χωριό της στην Κολομβία (του οποίου το όνομα λόγω του νεαρού της ηλικίας της δεν μπόρεσε να συγκρατήσει) και στη συνέχεια την άφησαν στην ζούγκλα για άγνωστους λόγους. Πέρασε τα επόμενα χρόνια της ζωής της ακολουθώντας πίθηκους καπουτσίνους, μέχρι που κυνηγοί τη διέσωσαν. Όταν βρέθηκε δεν μπορούσε να μιλήσει σε καμία ανθρώπινη γλώσσα. Σύμφωνα με την Τσάπμαν, αργότερα πωλήθηκε σε ένα πορνείο στην Κούκουτα της Κολομβίας, έπειτα έζησε στους δρόμους και στη συνέχεια έγινε σκλάβα μιας μαφίας.

Μια γειτόνισσα, με το όνομα Μαρούζα, τη διέσωσε από αυτή της την κατάσταση. Η κόρη της Μαρούζα, η Μαρία, υιοθέτησε την Τσάπμαν όταν η Τσάπμαν ήταν περίπου 14 ετών και η Μαρούζα έστειλε την Τσάπμαν στην Μπογκοτά για να ζήσει με την Μαρία. Αυτή η οικογένεια είχε διασυνδέσεις με την πόλη Μπράντφορντ στο Γιορκσάιρ της Αγγλίας, μέσω της κλωστοϋφαντουργίας. Η οικογένεια έστειλε τα παιδιά στο Μπράντφορντ το 1977 και έστειλε επίσης εκεί την Τσάπμαν για να γίνει νταντά. Ζούσε στο Μπράντφορντ από το 1983 περίπου.

Στη συνέχεια έγραψε την αυτοβιογραφία της, "Το Κορίτσι Χωρίς Όνομα (The Girl With No Name)" (που δημοσιεύθηκε το 2013 από την Mainstream Publishing) με τη βοήθεια της κόρης της, Βανέσα. Απορρίφθηκε από διάφορους εκδότες επειδή πίστευαν ότι δεν αποτελούσε αληθινή ιστορία. Αυτή τη στιγμή ζει στο Μπράντφορντ  και παντρεύτηκε έναν επιστήμονα από την περιοχή του Μπράντφορντ. Η Τσάπμαν και ο σύζυγός της έχουν δύο παιδιά.

Το National Geographic δημιούργησε το ντοκιμαντέρ με τον τίτλο *Woman Raised By Monkeys*, βασισμένο στην ιστορία της Τσάπμαν. Έκανε την πρεμιέρα του την Πέμπτη 12 Δεκεμβρίου 2013.

## Ισχυρισμοί
Ο Κάρλος Κόντε, καθηγητής στην Κολομβία, δήλωσε ότι έκανε μια εξέταση χρησιμοποιώντας εικόνες των πιθήκων καπουτσίνων, και η Τσάπμαν αντέδρασε έντονα, πράγμα που υποστήριξε ο Κόντε ότι υποδηλώνει το ότι λέει την αλήθεια. Ένας καθηγητής ψυχολογίας του Πανεπιστημίου του Λονδίνου, ο Κρίστοφερ Φρενς, υποστήριξε ότι η Τσάπμαν μπορεί να έχει επηρεαστεί από ψευδείς αναμνήσεις της παιδικής της ηλικίας.

## Παραπομπές


Κατηγορία:Άγρια παιδιά
Κατηγορία:Κολομβιανοί συγγραφείς
Κατηγορία:Βρετανοί συγγραφείς
Ζάχαρη άχνη

μικρογραφία|292x292εσ| Κοντινή εικόνα ακοσκίνιστης ζάχαρης άχνη
[μικρογραφία|256x256εσ| Ζάχαρη άχνη σε [καννόλι]]
Η **ζάχαρη άχνη**, που ονομάζεται επίσης **ζάχαρη** **ζαχαροπλαστικής**, είναι λεπτή αλεσμένη ζάχαρη που παράγεται με το άλεσμα κοκκοποιημένης ζάχαρης σε κατάσταση σκόνης. Συνήθως περιέχει μεταξύ 2% και 5% ενός παράγοντα αντιστερεοποίησης &#x2013; όπως άμυλο αραβοσίτου, άμυλο πατάτας ή φωσφορικό ασβέστιο &#x2013; για την απορρόφηση της υγρασίας, την πρόληψη της στερεοποίησης και τη βελτίωση της ροής. Παρόλο που παράγεται πιο συχνά σε ένα εργοστάσιο, ένα υποκατάστατο για ζάχαρη άχνη μπορεί να παρασκευαστεί με την επεξεργασία συνηθισμένης κοκκοποιημένης ζάχαρης σε μύλο καφέ ή με σύνθλιψη με το χέρι με γουδί και γουδοχέρι.

## Χρήση
Η ζάχαρη άχνη χρησιμοποιείται στη βιομηχανική παραγωγή τροφίμων όταν απαιτείται μια γρήγορη διάλυση ζάχαρης. Οι οικιακοί μάγειρες τη χρησιμοποιούν κυρίως για να κάνουν γλάσο και άλλες διακοσμήσεις για κέικ. Συχνά πασπαλίζεται σε ψημένα προϊόντα για να προσθέσει μια λεπτή γλυκύτητα και λεπτή διακόσμηση.

Η ζάχαρη άχνη διατίθεται σε διάφορους βαθμούς λεπτότητας, συνήθως XXX, XXXX και 10X: όσο μεγαλύτερος είναι ο αριθμός των X, τόσο λεπτότερα είναι τα σωματίδια. Τα λεπτότερα σωματίδια απορροφούν περισσότερη υγρασία, η οποία οδηγεί στη στερεοποίηση. Λόγω των αντιπηκτικών παραγόντων, δεν μπορεί πάντα να χρησιμοποιηθεί ως υποκατάστατο της κοκκοποιημένης ζάχαρης. Οι καναδικοί κανονισμοί περιορίζουν τη ζάχαρη άχνη σε 5% άμυλο ή έναν παράγοντα αντιστερεοποίησης.

## Παραπομπές


## Πηγές

* 
* 

Κατηγορία:Ζάχαρη
Κατηγορία:Υποκατάστατα ζάχαρης
Καννόλι

δεξιά|μικρογραφία| Καννόλι σε βιτρίνα με κεράσια και φιστίκια
Τα **καννόλι** (ιταλικά: *cannoli*, σικελικά: *cannolu*) είναι ιταλικά αρτοσκευάσματα που αποτελούνται από τηγανητή ζύμη σε σχήμα σωλήνα, γεμιστά με γλυκιά, κρεμώδη γέμιση που συνήθως περιέχει ρικότα - ένα βασικό προϊόν της σικελικής κουζίνας. Κυμαίνονται σε μέγεθος από 9 έως 19 εκατοστόμετρα. Στην ηπειρωτική Ιταλία είναι συνήθως γνωστά ως σικελικά καννόλι (*cannoli siciliani*).

## Ετυμολογία
Το *cannolo* είναι ένα υποκοριστικό του *canna*, που σημαίνει «σωλήνας» ή «κύλινδρος».

Στα ιταλικά, το καννόλι (*cannoli*) είναι ο πληθυντικός του καννόλο (*cannolo*), που σημαίνει «μικρός σωλήνας».

## Ιστορία
Μερικοί ιστορικοί τροφίμων τοποθετούν την προέλευση των καννόλι το 827-1091 μ.Χ. στην Καλτανισσέττα, την Πόλη των Γυναικών, από τις παλλακίδες των πριγκίπων που ήθελαν να τραβήξουν την προσοχή του πρίγκιπα.

Ο Γκαετάνο Μπασίλε συγχώνευσε αυτόν τον θρύλο με άλλες ιστορικές παραδόσεις για να καθορίσει ότι τα καννόλι προέρχονται από τις περιοχές του Παλέρμο και της Μεσσήνης και ιστορικά παρασκευάζονταν ως κέρασμα κατά τη διάρκεια της σεζόν του καρναβαλιού, πιθανώς ως σύμβολο γονιμότητας. Το επιδόρπιο έγινε τελικά βασικό προϊόν όλου του χρόνου στη Σικελία.

Ορισμένα παρόμοια επιδόρπια στην παράδοση της Μέσης Ανατολής περιλαμβάνουν τα *δάχτυλα της Ζαϊνάμπ*, τα οποία είναι γεμιστά με ξηρούς καρπούς και τα καναουάτ (*qanawāt*), βαθιά τηγανητά σωληνάρια ζύμης γεμιστά με διάφορα γλυκά, τα οποία ήταν μια δημοφιλής ζαχαροπλαστική σε ολόκληρο τον αρχαίο ισλαμικό κόσμο. Το πιάτο και το όνομα μπορεί να προέρχονται από το Μουσουλμανικό Εμιράτο της Σικελίας. Τα *Minne Di Sant'Agata* (*[[Στήθη της Αγίας Αγάθης]]*) είναι τυρί μισογεμιστό με γλάσο και φρούτα έχουν το σχήμα στήθους προς τιμή της Αγίας Αγάθης. Το *Feddi ru Cancillieri* είναι ένα παρόμοιο μπισκότο αμύγδαλου γεμιστό με κρέμα και μαρμελάδα βερίκοκου, σχεδιασμένο να μοιάζει με τον πισινό ενός ηγέτη.

## Παραπομπές


## Εξωτερικοί σύνδεσμοι
*  

Κατηγορία:Ιταλικά αρτοσκευάσματα
Κατηγορία:Ιταλικά επιδόρπια
Κατηγορία:Σικελική κουζίνα
Ένωση Μαστιχοπαραγωγών Χίου

H **Ένωση Μαστιχοπαραγωγών Χίου** είναι ένας δευτεροβάθμιος συνεταιρισμός που εκπροσωπεί συνολικά τους 20 πρωτοβάθμιους συνεταιρισμούς μαστιχοπαραγωγών των 24 Μαστιχοχωριών, υπεύθυνα για την παραγωγή της μαστίχας και εδρεύει στη Χίο. Είναι ο αποκλειστικός φορέας διαχείρισης της μαστίχας Χίου παγκοσμίως, και απαριθμεί περίπου 4.500 μέλη. Ιδρύθηκε το 1938 (Αναγκαστικός Νόμος 1390/3-10-1938) με σκοπό την συστηματικοποίηση της καλλιέργειας του Χιώτικου Μαστιχόδενδρου (Pistacia Lentiscus cv. Chia) και της παραγωγής της μαστίχας Χίου, καθώς και την τυποποίηση των παράγωγων της μαστίχας και της αναγνώρισής τους παγκοσμίως. Θεωρείται ένας από τους πιο επιτυχημένους αγροτικούς συνεταιρισμούς της Ελλάδας.

## Προϊόντα
Η Ε.Μ.Χ., χρησιμοποιώντας μαστίχα Χίου, έχει επενδύσει σε μία ευρεία γκάμα προΐόντων, όπως τσίχλες (πωλούνται στην αγορά ως "ΕΛΜΑ") μαστιχέλαιο, λικέρ, γλυκά του κουταλιού (υποβρύχιο), λοιπά τρόφιμα, φαρμακευτικά προϊόντα, κλπ. Πολλά από τα προίόντα της Ε.Μ.Χ. - συμπεριλαμβανομένου και της μαστίχας σε μορφή "δακρύων", η οποία αποτελεί πρώτη ύλη - έχουν λάβει πιστοποίηση ΠΟΠ από την Ευρωπαϊκή Ένωση.

## Θυγατρικές - Συνεργασίες
Η Ε.Μ.Χ. έχει ιδρύσει θυγατρικές, προκειμένου να προωθήσει τα προϊόντα της. Μία από αυτές είναι η Mediterra ΑΕ, η οποία έχει αναλάβει την εμπορευματοποίηση της μαστίχας. Παράλληλα, το 2002 ιδρύθηκε η Mastiha Shop, μία αλυσίδα καταστημάτων πώλησης προΐόντων μαστίχα. Έχει επίσης συνεργαστεί με την Τράπεζα Πειραιώς, προκειμένου να ιδρύσει -μεταξύ άλλων- το Μουσείο μαστίχας Χίου στο Πυργί.

## Εξωτερικοί Σύνδεσμοι
*Επίσημη Ιστοσελίδα Ένωσης Μαστιχοπαραγωγών Χίου

*Επίσημο κατάστημα Ένωσης Μαστιχοπαραγωγών Χίου (mastihashop)

## Παραπομπές


Ενωση Μαστιχοπαραγωγων
Τρεις Βάρδοι

Οι **Τρεις Βάρδοι** (πολωνικά: *trzej wieszcze*) είναι οι εθνικοί ποιητές της Πολωνικής λογοτεχνίας του ρομαντισμού. Έζησαν και εργάστηκαν στην εξορία κατά τη διάρκεια των διαμελισμών της Πολωνίας που έληξαν την ύπαρξη του πολωνικού κυρίαρχου κράτους. Τα τραγικά ποιητικά έργα και η επική ποίησή τους που γράφτηκαν μετά τη Νοεμβριανή Εξέγερση του 1830 ενάντια στη ρωσική κυριαρχία, περιστράφηκαν γύρω από τον πολωνικό αγώνα για ανεξαρτησία από τις ξένες δυνάμεις.

## Έννοια
*Wieszcz* (βιεστς) σημαίνει *[[προφήτης]]* ή *[[μάντης]]* στην πολωνική γλώσσα. Ως εκ τούτου, οι Τρεις Βάρδοι θεωρούνταν όχι μόνο ότι εξέφραζαν τα πολωνικά εθνικά συναισθήματα αλλά και ότι προέβλεπαν το μέλλον του έθνους. Αρχικά, ο όρος Τρεις Βάρδοι χρησιμοποιήθηκε σχεδόν αποκλειστικά για να υποδηλώσει τους Άνταμ Μιτσκιέβιτς (1798–1855), Γιούλιους Σουοβάτσκι (1809–1849) και Ζίγκμουντ Κρασίνσκι (1812–1859).

Σε μια τραχιά ταξινόμηση των μελών αυτής της λαμπρής τριάδας, ο Μιτσκιέβιτς, ο κύριος των επικών και λυρικών, μπορεί να ονομαστεί ποιητής του παρόντος, ο Κρασίνσκι, ο προφήτης και μάντης, ο ποιητής μέσω του οποίου μίλησε το μέλλον, ενώ ο Σουοβάτσκι, ο δραματουργός, ήταν ο πανηγυριστής του παρελθόντος.

## Ιστορία
[αριστερά|μικρογραφία|199x199εσ| [Τσίπριαν Νόρβιντ]]
Η έννοια του βάρδου ήταν μια προσέγγιση της Πολωνίας από τον αρχαίο λατινικό όρο *poeta vates*, υποδηλώνοντας έναν ποιητή στον οποίο οι θεοί έδωσαν τη δυνατότητα να προβλέψει το μέλλον. Εισήχθη στην Πολωνία τον 16ο αιώνα μαζί με πολλές άλλες σαρματικές ιδέες και αρχικά ο όρος *wieszcz* χρησιμοποιήθηκε για να υποδηλώσει διάφορους ποιητές. Ωστόσο, με την έλευση του Ρομαντισμού τον 19ο αιώνα, ο όρος άρχισε να εφαρμόζεται σχεδόν αποκλειστικά για να υποδηλώσει τους Άνταμ Μιτσκιέβιτς, Γιούλιους Σουοβάτσκι και Ζίγκμουντ Κρασίνσκι. Αν και οι ποιητές δεν δημιούργησαν μια συγκεκριμένη ποιητική ομάδα ή κίνημα, άρχισαν να θεωρούνται ηθικοί ηγέτες ενός έθνους που στερείται πολιτικής ελευθερίας. Χρησιμοποιούσαν επίσης συχνά την τοπική λαογραφία, η οποία κατά κάποιον τρόπο συνδέει τον όρο *wieszcz* με λαϊκούς σοφούς, που συχνά βρίσκονται σε θρύλους και λαϊκές ιστορίες.

Μετά την αποτυχημένη δεύτερη εξέγερση εναντίον της Ρωσικής Αυτοκρατορίας, γνωστή ως Ιανουαριανή Εξέγερση, και ειδικά στη δεκαετία του 1870, ο όρος χρησιμοποιήθηκε μόνο για να υποδηλώσει τους τρεις αναφερθέντες ποιητές. Ωστόσο, στις αρχές του 20ού αιώνα η ανακάλυψη των έργων του Τσίπριαν Νόρβιντ (1821-1883) του απέφερε το όνομα του *τέταρτου βάρδου*. Κάποιοι κριτικοί λογοτεχνίας της Πολωνίας των τελών του 20ού αιώνα ήταν δύσπιστοι ως προς την αξία του έργου του Κρασίνσκι και θεώρησαν ότι ο Νόρβιντ ήταν ο *τρίτος* *βάρδος* αντί για *τέταρτος*. Άλλοι κριτικοί λογοτεχνίας κυρίως μεταξύ του μεσοπολέμου ισχυρίστηκαν ότι ο Στανίσουαφ Βισπιάνσκι ήταν ο τέταρτος βάρδος. Ωστόσο, η ομάδα που αναφέρεται ως βάρδοι αποτελείται σχεδόν πάντα από μόνο τρεις από τους πέντε υποψηφίους.

## Δείτε επίσης
* Τίμον Ζαμπορόφσκι - επίσης γνωστό ως «*Wieszcz Miodoboru*» («Βάρδος της Συγκομιδής Μελιού»)
* Εθνικοί ποιητές
* Ρομαντισμός στην Πολωνία

## Παραπομπές


Κατηγορία:Πολωνοί ποιητές
Στήθη της Αγίας Αγάθης

μικρογραφία| Ένας δίσκος με μίνι στήθη της Αγίας Αγάθης.
Τα **στήθη της Αγίας Αγάθης**, ή τα **στήθη της παρθένου** (ιταλικά: *cassatella di sant'Agata*, σικελικά: *minnuzzi di sant'Àjita* ή *minni di virgini*), είναι παραδοσιακό σικελικό γλυκό από την Κατάνια, που παρασκευάζεται κατά τη διάρκεια του Φεστιβάλ της Αγίας Αγάθης.

## Προέλευση
Ο Ιταλός ιστορικός Εμανουέλε Τσάτσερι ισχυρίστηκε ότι η προέλευση του επιδορπίου μπορεί να βρίσκεται στη λατρεία της Ίσιδας στην αρχαία Αίγυπτο, πιστεύοντας ότι τα κέικ είχαν σχήμα στήθους για να τιμήσουν τον ρόλο της Ίσιδας ως Μεγάλης Μητέρας.

## Περιγραφή
Τα κέικ έχουν σχήμα στήθους για να τιμήσουν την Αγία Αγάθη, την προστάτιδα της Κατάνια, μία καθολική μάρτυρας που βασανίστηκε με το κόψιμο του στήθους της με λαβίδες. Η Αγία Αγάθη είχε πάρει τον όρκο της παρθενίας και αρνήθηκε να παντρευτεί τον Ρωμαίο περιφερειάρχη Κουιντιανό, ο οποίος την ανέφερε στις αρχές ότι ήταν Χριστιανή κατά τη διάρκεια της Δέκιας δίωξης.

Τα στήθη της Αγίας Αγάθης είναι γλυκά στρογγυλού σχήματος φτιαγμένα με παντεσπάνι εμποτισμένο με ροσόλιο και γεμιστά με ρικότα, σταγόνες σοκολάτας και ζαχαρωμένα φρούτα. Το εξωτερικό καλύπτεται με λευκό γλάσο και ολοκληρώνεται με ένα ζαχαρωμένο κεράσι στην κορυφή. Η ρικότα παρασκευάζεται αυστηρά από πρόβειο γάλα.

## Δείτε επίσης
* Κασάτα
* Σικελική κουζίνα
* Αγία Αγάθη
* Καθολική Εκκλησία στην Ιταλία

## Παραπομπές


Κατηγορία:Μαστός
Κατηγορία:Ιταλικά επιδόρπια
Κατηγορία:Κατάνια
Κατηγορία:Σικελική κουζίνα
Κατηγορία:Καθολική Εκκλησία στην Ιταλία
Νταούκι

Το **νταούκι**, **ταούκι**, **μέρλαγγος** ή **μπακαλιάρος** (επιστημονική ονομασία: ***Merlangius merlangus***) είναι ψάρι της οικογένειας των γαδίδων. Αποτελεί σημαντικό αλίευμα στον ανατολικό βόρειο Ατλαντικό Ωκεανό και στη βόρεια Μεσόγειο, στη δυτική Βαλτική και στη Μαύρη Θάλασσα. 

## Περιγραφή
Το νταούκι έχει τρία ραχιαία πτερύγια με συνολικά 30 έως 40 μαλακές ακτίνες και δύο πρωκτικά πτερύγια με 30 έως 35 μαλακές ακτίνες. Το σώμα είναι μακρύ και το κεφάλι μικρό και το μουστάκι στο πηγούνι, εάν υπάρχει, είναι πολύ μικρό. Αυτό το ψάρι μπορεί να φτάσει σε μέγιστο μήκος περίπου 70 εκατοστά. Το χρώμα του μπορεί να είναι κιτρινωπό-καφέ, πρασινωπό ή σκούρο μπλε, οι πλευρές κιτρινωπό γκρι ή λευκό και η κοιλιά ασημί. Υπάρχει μια χαρακτηριστική μαύρη κηλίδα κοντά στη βάση κάθε θωρακικού πτερυγίου.

## Κατανομή και οικότοπος
Το ταούκι απαντάται από τον βορειοανατολικό Ατλαντικό Ωκεανό. Η κατανομή του εκτείνεται από τη νοτιοανατολική Θάλασσα του Μπάρεντς και την Ισλανδία έως τη Σκανδιναβία, τη Βαλτική Θάλασσα, τη Βόρεια Θάλασσα, την Πορτογαλία, τη Μαύρη Θάλασσα, το Αιγαίο Πέλαγος, την Αδριατική Θάλασσα και τμήματα της Μεσογείου. Εμφανίζονται σε αμμώδεις, λασπώδεις και βοτσαλωτούς βυθούς σε βάθη έως περίπου 100 μέτρα.

Το 2014, η κατάσταση διατήρησής τους χαρακτηρίστηκε ευάλωτη στη Βαλτική Θάλασσα.

## Χρήσεις
Μέχρι τα τέλη του 20ού αιώνα, το νταούκι ήταν ένα φτηνό ψάρι, που θεωρείτο ως φαγητό για τους φτωχούς ή για τα κατοικίδια ζώα. Το νταούκι φέρεται επίσης να χρησιμοποιείται ως πληρωτικό σε αλεύρι, σιτάρι, κριθάρι ή σίκαλη. Σε περιόδους ελλείψεων, ιδίως τον δέκατο όγδοο αιώνα, οι μύλοι και οι αρτοποιοί κατηγορούσαν συνήθως ότι χρησιμοποιούσαν νταούκι για να κόψουν το αλεύρι τους, καθώς το κόστος των ψαριών ήταν χαμηλότερο από αυτό των πραγματικών σιτηρών. Η γενική μείωση των ιχθυαποθεμάτων σημαίνει ότι έχει πλέον μεγαλύτερη αξία.

To 1987 αλιεύτηκαν 151 χιλιάδες τόνοι, από τους οποίους οι 120 χιλιάδες στον βορειοανατολικό Ατλαντικό. Το 1999 το συνολικό βάρος των αλιευμένων ψαριών είχε μειωθεί στους 75.245 τόνους, με το Ηνωμένο Βασίλειο και τη Γαλλία να είναι οι μεγαλύτεροι αλιευτές από πλευράς βάρους. Αλιεύεται με τράτες και παραγάδι. Το ψάρι καταναλώνεται καπνιστό, παστό καθώς και φρέσκο, φιλεταρισμένο.

## Δείτε επίσης
* Προσφυγάκι

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Γαδόμορφα
Κατηγορία:Αλιεύματα
Κατηγορία:Ψάρια του Ατλαντικού Ωκεανού
Σουλτάνα Κασομούλη

Το όνομα **Σουλτάνα Κασομούλη** το έφεραν δύο [2] γυναίκες.

Η πρώτη ήταν η σύζυγος του Κωνσταντίνου Κασομούλη ανεψιά του Ιωάννη Φαρμάκη από το Μπλάτσι που πέθανε από άγνωστη αιτία σε άγνωστο χρόνο. Από αυτόν τον γάμο γεννήθηκαν οι Νικόλαος Κασομούλης , Γεώργιος και Μήτρος Κασομούλης. Ο Κωνσταντίνος Κασομούλης τέλεσε δεύτερο γάμο με την Αλεξάνδρα Κωνσταντίνου Τσάμη από το Πισοδέρι Φλώρινας , που ήταν και ο τόπος και της δικής του καταγωγής.. Από αυτόν τον δεύτερο γάμο γεννήθηκαν άλλα τρία παιδιά , ο Γιάννης , η Αικατερίνη και η Σουλτάνα (προς τιμή της αποθανούσης πρώτης συζύγου) του)..

Ο Νικόλαος Κασομούλης, γιός από τον πρώτο γάμο του πατέρα του, χαρακτηρίζει τις αδελφές του **αδελφίδες** δηλαδή ομοπάτριες. Η δεύτερη σύζυγος του Αλεξάνδρα και τα παιδιά της Γιάννης, Αικατερίνη και Σουλτάνα ήταν αυτοί αιχμαλωτίσθηκαν κατά την Καταστροφή της Νάουσας στις 13 Απριλίου 1822.

Κατά το τέλος της πολιορκίας της Ναούσης ο Κωνσταντίνος Κασομούλης προβλέποντας το τέλος του και της οικογενείας του συμφώνησε με τον γνωστό του Μεχμέτ πασά του Δέβολη (σήμερα στην Αλβανία) που γνώριζε τον Κωνσταντίνο Τσάμη, πατέρα της Αλεξάνδρας [ήταν έμπορος στην περιοχή], να προστατέψει την οικογένειά του δηλαδή την δεύτερη σύζυγό του Αλεξάνδρα, τις κόρες του Αικατερίνη και **Σουλτάνα** και τον μικρότερο γιό του Γιάννη από τα έκτροπα που θα ακολουθούσαν της πτώσεως της Ναούσης. Ο πασάς τήρησε τον λόγο του και αφού έθαψε τον Κωνσταντίνο Κασομούλη έξω από την Έδεσσα πήγε την [δεύτερη] σύζυγο και τα παιδιά της Γιάννη , Αικατερίνη και Σουλτάνα στο Πισοδέρι για να εισπράξει λύτρα.. Το ποσό που ζήτησε ο αγάς ήταν υπέρογκο και ο Κωνσταντίνος Τσάμης και τα αδέλφια του (θείοι της Αλεξάνδρας) Κόλας και Μήττος Τσάμης υποσχέθηκαν να το συγκεντρώσουν. Ο πασάς άφησε τους τέσσερεις όμηρους στο Πισοδέρι και έφυγε περιμένοντας την πληρωμή των λύτρων.

Οι θείοι της Αλεξάνδρας μετά από πολύ καιρό συγκέντρωσαν το ποσό και με την βοήθεια των κατοίκων του Πισοδερίου εξαγόρασαν την ελευθερία και των τεσσάρων. Τον Φεβρουάριο του 1829 εκδόθηκε το διάταγμα μπουγιουρντί του Ρεσίτ πασά με το οποίο απέδιδε την ελευθερία στην Αλεξάνδρα, που την ονομάζει Κώσταινα Τσάμη δηλαδή κόρη του Κώστα Τσάμη, που ήταν ήδη στην Θεσσαλονίκη υπό την προστασία του εκεί Προξένου της Ρωσίας. Οι κόρες του Κωνσταντίνου Κασομούλη Αικατερίνη και **Σουλτάνα** ελευθερώθηκαν το 1834.

## Παραπομπές


## Πηγές
* Νικόλαος Κασομούλης, ''Ενθυμήματα Στρατιωτικά της Επαναστάσεως των Ελλήνων (1821-1833)'' - Τόμος Α΄

Κατηγορία:Αγωνίστριες του 1821